не трябва да е по-малка от 4 mm.
 Освен това, до включването на специална точка в сертификата за съответствие, стойността на допълнителното тегло трябва да е посочена в „Забележки“ в сертификата за съответствие, за да може тази информация да се включи в регистрационните документи, съхранявани в превозното средство.
 2.2.
 Общи условия
 2.2.1.
 Сумата на технически допустимите максимални маси на единичните оси плюс сумата на технически допустимите максимални маси на групите оси не трябва да е по-малка от технически допустимата максимална маса с товар на превозното средство.
 2.2.2.
 За всяка група оси, обозначена с „j“, сумата на технически допустимите максимални маси върху нейните оси не трябва да е по-малка от технически допустимата максимална маса върху групата оси.
 В допълнение, нито една от масите mi не трябва да е по-малка от частта от μj, приложена върху оста „i“, определена от правилата за разпределение на масата за тази група оси.
 2.3.
 Специални изисквания
 2.3.1.
 Масата на превозното средство в готовност за движение плюс масата на незадължителното оборудване, плюс масата на пътниците, плюс масата на теглително-прикачното устройство, ако не е включена в масата в готовност за движение, плюс технически допустимата максимална маса в точката на прикачване, не трябва да надвишава технически допустимата максимална маса с товар на превозното средство.
 2.3.2.
 Когато превозното средство е натоварено до технически допустимата си максимална маса с товар, масата, разпределена върху оста „i“, не трябва да надвишава масата mi върху тази ос, а масата върху групата оси „j“ не трябва да надвишава масата μj.
 2.3.3.
 Изискванията на точка 2.3.2. трябва да бъдат изпълнени при следните конфигурации на натоварване:
 2.3.3.1.
 Равномерно разпределение на масата на товара:
 превозното средство трябва да е с масата си в готовност за движение плюс масата на незадължителното оборудване, плюс масата на пътниците в базовите точки на седалките, плюс масата на теглително-прикачното устройство (ако не е включена в масата в готовност за движение), плюс допустимата максимална маса в точката на прикачване, плюс равномерно разпределената върху товарната площ маса на товара.
 2.3.3.2.
 Неравномерно разпределение на масата на товара:
 превозното средство трябва да е с масата си в готовност за движение плюс масата на незадължителното оборудване, плюс масата на пътниците в базовите точки на седалките, плюс масата на теглително-прикачното устройство (ако не е включена в масата в готовност за движение), плюс допустимата максимална маса в точката на прикачване, плюс масата на товара, разположена в съответствие със спецификациите на производителя.
 За целта производителят трябва да посочи крайните допустими възможни положения на центъра на тежестта на масата на товара и/или каросерията и/или оборудването или вътрешните приспособления (например: от 0,50 m до 1,30 m пред първата задна ос).
 2.3.3.3.
 Съчетаване на равномерно и неравномерно разпределение:
 Изискванията на точки 2.3.3.1. и 2.3.3.2. трябва да са изпълнени едновременно.
 Например самосвал (разпределен товар), оборудван с допълнителен кран (съсредоточен товар).
 2.3.3.4.
 Маса, предавана от седловото прикачно устройство (влекач за полуремарке):
 превозното средство трябва да е с масата си в готовност за движение плюс масата на незадължителното оборудване, плюс масата на пътниците в базовите точки на седалките, плюс масата на теглително-прикачното устройство, ако не е включена